Alan Dershowitz

Alan Morton Dershowitz (s. 1. syyskuuta 1938) on yhdysvaltalainen lakimies, jonka nimi on yhdistetty lukuisiin korkean profiilin oikeustapauksiin. Hän on julkaissut myös useita lakia ja oikeutta käsitteleviä kirjoja. Hän on tunnettu Arabien–Israelin konfliktin kommentoija. 

Dershowitz syntyi Brooklynissä, New Yorkissa, ortodoksijuutalaiseen perheeseen. Päästyään yeshiva -high schoolista hän lähti Brooklyn Collegeen, jossa hän suoritti Bachelor of Arts -tutkinnon vuonna 1959. Vuonna 1962 hän suoritti Bachelor of Laws -tutkinnon Yalen yliopiston oikeustieteellisessä tiedekunnassa. Hän osaa sujuvasti hepreaa. 

Dershowitz käsitteli vuonna 1976 pornotähti Harry Reemsin ”siveettömyystuomion” valitusta ja hänen ansiostaan Reems vapautettiin syytteistä. Hän on ilmaissut vastustavansa vahvasti pornon sensurointia. Dershowitz on lisäksi puolustanut muun muassa puolisonsa murhayrityksestä syytettyä Claus von Bülowia, joka jätettiin lopulta tuomitsematta. Hän oli myös yksi O. J. Simpsonin puolustusasianajajista. Muita hänen asiakkaitaan ovat olleet esimerkiksi Jeffrey Epstein, Harvey Weinstein ja Donald Trump.

Dershowitz on myös William M. Bulgerin näkyvimpiä kritisoijia. Hänestä tuli Harvardin yliopiston oikeustieteen apulaisprofessori vuonna 1964 ja professori jo 28-vuotiaana (1967). Vuonna 1993 hänestä tehtiin niin sanottu Felix Frankfurter -professori. 

Dershowitz on tunnettu Israelin ja sen politiikan puolustaja ja kiistellyt näkyvästi mediassa muun muassa Noam Chomskyn, Norman Finkelsteinin ja Jimmy Carterin kanssa.

 Kirjoja 
 The Best Defense (1982)
 Reversal of Fortune: Inside the von Bülow Case (1985)
 Taking Liberties: A Decade of Hard Cases, Bad Laws and Bum Raps (1988)
 Chutzpah (1991)
 Contrary to Popular Opinion (1992)
 The Advocate's Devil (1994)
 The Abuse Excuse: And Other Cop-Outs, Sob Stories, and Evasions of Responsibility (1994)
 Reasonable Doubts: The Criminal Justice System and the O.J. Simpson Case (1996)
 The Vanishing American Jew: In Search of Jewish Identity for the Next Century (1997)
 Sexual McCarthyism: Clinton, Starr, and the Emerging Constitutional Crisis (1998)
 Just Revenge (1999)
 The Genesis of Justice: Ten Stories of Biblical Injustice that Led to the Ten Commandments and Modern Law (2000)
 Letters to a Young Lawyer (2001)
 Supreme Injustice: How the High Court Hijacked Election 2000 (2001)
 Why Terrorism Works: Understanding the Threat, Responding to the Challenge (2002)
 Shouting Fire: Civil Liberties in a Turbulent Age (2002)
 The Case for Israel (2003)
 America Declares Independence (2003)
 America on Trial: Inside the Legal Battles That Transformed Our Nation (2004)
 Rights From Wrongs: A Secular Theory of the Origins of Rights (2004)
 The Case for Peace: How the Arab-Israeli Conflict Can be Resolved (2005)
 Preemption: A Knife That Cuts Both Ways (Issues of Our Time) (2006)
 Blasphemy: How the Religious Right is Hijacking the Declaration of Independence (2007)

 Lähteet 

Luokka:Yhdysvaltalaiset juristit
Luokka:Vuonna 1938 syntyneet
Luokka:Elävät henkilöt